ერთენიზის ხიდი
ერთენიზის ხიდი — ხიდი თურქეთში, ჩაიელის აუზის ერთ-ერთი შენაკადის, ჰავიარდერესის ხეობაში, სოფელ ერთენიზში. ის საკმაოდ კარგადაა შემონახული. ხიდს აქვს ნახევარწრიული თაღი, რომელიც გამართულია კარგად დამუშავებული მოგრძო ფორმის ქვების ერთი რიგით. ხიდს აქვს თავსართი. მისი სიგრძე — 32 მ, სიგანე — 2,20 მ. ნაგებობა შედარებით მოგვიანო პერიოდის ჩანს. სავალ ნაწილს გვერდით აქვს მოგვიანო პერიოდში დაშენებული მოაჯირი. მოგვიანებით იგი, ადგილობრივ მცხოვრებლებს დაუსაფეხურებიათ.